Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa zriaďuje Európsky inovačný a technologický inštitút /* KOM/2008/0052 v konečnom znení - COD 2006/0197 */





[pic] | KOMISIA EURÓPSKYCH SPOLOČENSTIEV | Brusel, 29.1.2008 KOM(2008) 52 v konečnom znení 2006/0197 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa zriaďuje Európsky inovačný a technologický inštitút 2006/0197 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa zriaďuje Európsky inovačný a technologický inštitút 1. SÚVISLOSTI Dátum doručenia návrhu Európskemu parlamentu a Rade [KOM(2006) 604 2006/0197(COD)]: | 20. októbra 2006 | Dátum vydania stanoviska Európskeho hospodárskeho a sociálneho výboru: 2007/C 161/06 | 14. marca 2007 | Dátum prijatia všeobecného prístupu (doc.11058/07) | 25. júna 2007 | Dátum vydania stanoviska Európskeho parlamentu, prvé čítanie: | 26. septembra 2007 | Dátum prijatia politickej dohody | 23. novembra 2007 | Dátum prijatia spoločnej pozície: | 21. január 2008 | 2. CIEĽ NÁVRHU KOMISIE V kontexte Lisabonskej stratégie je EIT novou iniciatívou na posilnenie inovačnej schopnosti Únie a členských štátov, pretože spája najlepších účastníkov znalostného trojuholníka. Inštitút bude „vlajkovou loďou“ excelentnosti v oblasti inovácie a príkladom ako spojiť akademický svet, výskum a obchod, s cieľom umožniť Európe efektívnejšie čeliť výzvam globalizovanej znalostnej svetovej ekonomiky. Bude fungovať na základe „znalostných a inovačných spoločenstiev“ (partnerstvá univerzít, výskumných organizácií, spoločností a ďalších subjektov inovačného procesu). Tieto spoločenstvá budú riadené, koordinované a hodnotené správnou radou zloženou z odborníkov na vysokej úrovni z oblasti obchodu, akademických a výskumných spoločenstiev. Zapojenie obchodu na všetkých strategických a operatívnych úrovniach bude základom iniciatívy. 3. PRIPOMIENKY K SPOLOČNEJ POZÍCII 3.1 Všeobecná pripomienka k spoločnej pozícii Znenie spoločnej pozície je v podstate a vo veľkej miere v súlade s návrhom Komisie, a preto ho možno v plnej miere podporovať. 3.2 Dohoda vo fáze spoločnej pozície Spoločná pozícia je výsledkom intenzívnych medziinštitucionálnych rokovaní, ktoré nasledovali po návrhu Komisie na revíziu finančného rámca z 19. septembra 2007, ako aj po prijatí uznesenia o EIT Európskym parlamentom 26. septembra 2007. V tejto súvislosti sa na neformálnych a technických zasadnutiach vymedzili možnosti dosiahnutia kompromisu v prípade mnohých nevyriešených právnych otázok. Zároveň sa viedli diskusie o financovaní EIT (a programu Galileo) v rámci rozpočtového výboru Rady a medzi dvomi zložkami rozpočtového orgánu v súvislosti s rozpočtovým postupom na rok 2008. Dňa 20. novembra 2007 predsedníčka výboru ITRE, pani Angelika Nieblerová, potvrdila súhlas Parlamentu so znením odsúhlaseným Coreperom 14. novembra 2007 a s vyhlásením Komisie (s výhradou dohody o financovaní EIT – pozri nižšie). Rada pre konkurencieschopnosť dosiahla politickú dohodu o zriadení EIT v piatok 23. novembra 2007. V ten istý deň Rada a Európsky parlament dosiahli dohodu o financovaní Galilea a EIT, pričom pre EIT bude na obdobie 2008 – 2013 vyčlenených 309 miliónov EUR. Hlavnými predmetmi rokovaní, v prípade ktorých sa dosiahla dohoda, sú: Vzdelávací rozmer: Dosiahol sa konsenzus, pokiaľ ide o definíciu inštitúcií vyššieho vzdelávania a o tituloch a diplomoch. Účasť znalostných a inovačných spoločenstiev na programoch Spoločenstva (odôvodnenie 17 a článok 14). Znenie článku 14 bolo prepracované s cieľom vyhnúť sa očakávaniu, že všetky administratívne náklady znalostných a inovačných spoločenstiev, ktoré by mohli byť značné, by mali byť nevyhnutne financované z rozpočtu Spoločenstva. Vymedzenie pojmu zúčastnené štáty (Článok 2 – Vymedzenie pojmov): Slovo „európska“ bolo vypustené na základe spoločnej dohody v reakcii na návrh EP, pričom európsky rozmer bol posilnený v článku 7 ods. 3. Označenie EIT (odôvodnenie 12 a článok 8): Dosiahol sa kompromis medzi pozíciou EP a Rady (povinné verzus dobrovoľné používanie). Pojem „pilotná fáza“ (odôvodnenie 24 a článok 19): bol nahradený pojmom „počiatočná fáza“ . Oblasti činnosti znalostných a inovačných spoločenstiev (odôvodnenie 24): V reakcii na žiadosť Parlamentu Rada súhlasila s doplnením výrazu „obnoviteľná energia“ a „budúca generácia IKT“ do odôvodnenia 24. Lehota na výber prvých znalostných a inovačných spoločenstiev (odôvodnenie 24 a článok 18) bola v reakcii na žiadosť EP skrátená na 18 mesiacov (z 24). Hodnotenie a preskúmanie návrhu Komisiou (Článok 16 ods. 3): Dohodlo sa, že odkaz na schopnosť Spoločenstva preskúmať nariadenie „v prípade potreby“ bude spojené s hodnotením EIT. Vytvorenie podpornej štruktúry (Článok 6 prílohy): Počas rokovaní vznikla potreba vložiť do nariadenia ustanovenie umožňujúce pripraviť podpornú štruktúru. Komisia so súhlasom ostatných zákonodarných orgánov preskúmala rôzne riešenia a domnieva sa, že najlepším spôsobom ako postupovať by bolo zahrnutie nového článku do stanov, čo by dočasne umožnilo prijať právne a finančné rozhodnutia v mene EIT až do vymenovania riaditeľa Radou. Výberová komisia (článok 1 stanov): Na zdôraznenie „ad hoc“ charakteru výberovej komisie sa dohodlo, že sa bude využívať iba na vymenovanie prvých členov správnej rady. V reakcii na žiadosť Parlamentu o otvorenejší a informatívnejší výberový postup (voči Parlamentu a Rade) sa do zápisnice Rady doplnilo toto vyhlásenie Komisie: Komisia informuje Radu a EP o vymenovaní členov výberovej komisie a o ich mandáte. V nadväznosti na otvorený konzultačný proces Komisia informuje Radu a EP o výbere kritérií, ktoré bude výberová komisia používať pri výbere prvých členov správnej rady. Komisia bezodkladne informuje EP a Radu o výsledkoch výberového procesu, ktorý uskutoční výberová komisia s cieľom vymenovať prvých členov správnej rady a správna rada s cieľom vymenovať ďalších členov. Komisia poskytne EP a Rade lehotu jeden mesiac, aby sa oboznámili s výsledkami výberového procesu. Následne Komisia vymenuje členov správnej rady. Komisia informuje Radu a EP o predsedovi/predsedníčke, ktorého/ktorú zvolí správna rada. Výmena názorov s predsedom/predsedníčkou sa môže uskutočniť po jeho/jej zvolení pred jeho/jej nástupom do fukcie. 4. ZÁVER Spoločnou pozíciou sa napĺňajú ciele pôvodného návrhu Komisie. Komisia preto uvedené znenie podporuje.